Salpeetrid
Salpeetrid on leelis- ja leelismuldmetallide nitraadid või ammooniumnitraat. Seda nimetust kasutatakse enamasti nimetatud nitraatide mineraalsete vormide või ka väetiste korral või seoses lõhkeainetega, kuid keemiliste reaktiivide kohta tänapäeval ei kasutata. Salpeetreid tarvitatakse mineraalväetistena ja lõhkesegudes. Kaaliumsalpeeter või ka lihtsalt salpeeter on kaaliumnitraat KNO3. Tšiili salpeeter on naatriumnitraat NaNO3. Norra salpeeter on kaltsiumnitraat Ca(NO3)2. Ammooniumsalpeeter on ammooniumnitraat NH4NO3.